บล.กสิกรฯรุกบริการพิเศษหนุนเทรดเน็ต
&nbsp;โพสต์ทูเดย์ &#8212; บล.กสิกรไทย รุกเต็มสูบ KCyber Trade เพิ่มบริการเทรดอินเทอร์เน็ต
20 ส.ค. 2554

โพสต์ทูเดย์ — บล.กสิกรไทย รุกเต็มสูบ KCyber Trade เพิ่มบริการเทรดอินเทอร์เน็ต
นายเผดิมภพ สงเคราะห์ กรรมการผู้จัดการ สายงานจัดการเงินทุนบุคคล บริษัทหลักทรัพย์ (บล.) กสิกรไทย หรือ KS เปิดเผยว่า บริษัทได้เปิดให้บริการซื้อขายหลักทรัพย์ผ่านทาง Apple ipad ด้วยโปรแกรม Streaming และในไตรมาส 4 จะเปิดให้บริการใหม่อีกหลายบริการ 
ทั้งนี้ บริการใหม่ที่ บล.กสิกรไทย ออกมาสานต่อกลยุทธ์ KCyber Trade ก้าวสู่ปีที่ 5 มุ่งสานต่อแนวคิด Simply Intelligent หวังให้บริการซื้อขายหลักทรัพย์และอนุพันธ์ผ่านระบบอินเทอร์เน็ตกสิกรไทยเป็นเรื่องง่าย สะดวก รวดเร็ว และปลอดภัย เน้นผนึกกำลังบริษัทในเครือธนาคารกสิกรไทยมอบสิทธิประโยชน์สูงสุดให้ลูกค้า
“เราเสริมความครบถ้วนตอบทุกไลฟ์สไตล์ของลูกค้าจำนวนหนึ่งที่ไม่ต้องการพลาดการลงทุนแม้แต่วินาที ตอกย้ำความเป็นผู้นำเทรดผ่านระบบอินเทอร์เน็ต” นายเผดิมภพ กล่าว
แนวโน้มการซื้อขายผ่านระบบอินเทอร์เน็ตจะเติบได้อีกมาก นอกจากค่าธรรมเนียมในการซื้อขายหุ้นต่ำ ช่วยให้นักลงทุนประหยัดต้นทุนการลงทุนได้มากสูงสุดถึง 40% แล้ว บริษัทมุ่งเน้นดีไซน์เมนูบนเว็บไซต์ให้ใช้งานง่าย เช่น เมนูใหม่ทำให้หน้าจอเรียลไทม์ ดูราคา ส่งคำสั่งซื้อขาย พอร์ตโฟลิโอในหน้าจอเดียวกันทั้งหุ้นและอนุพันธ์ เพิ่มความรวดเร็วในการส่งคำสั่งซื้อขาย
ปัจจุบัน มีผู้เปิดบัญชีกับ KCyber Trade แล้ว 8,425 ราย และคาดว่าสิ้นปีนี้จะมีผู้เปิดบัญชีเพิ่มเป็น 1 หมื่นราย เติบโต 38% จากปีก่อนมีลูกค้าจำนวน 7,201 บัญชี